Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
19 เม.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 17.23 จุด (0.97%) ปิดภาคเช้าที่ 1,788.79 จุด ด้วยมูลค่าการซื้อขาย 44,768.38 ล้านบาท
Most Positive Impact: PTT (+5.12 จุด), PTTEP (+3.76 จุด), PTTGC (+1.46 จุด)
Most Negative Impact: KBANK (-0.72 จุด), ADVANC (-0.59 จุด), BBL (-0.57 จุด)
แนวโน้มตลาดบ่าย
SET Index บวกกว่า 17 จุด เป็นผลมาจากพลังงาน 12 จุด รองลงมาเป็นกลุ่มปิโตรเคมีอีก 2 จุด สะท้อนว่ากลุ่มอื่นๆแทบไม่ได้ปรับเพิ่มขึ้นตามมากนัก
สภาพคล่องในตลาดเริ่มดีขึ้น มูลค่าการซื้อขายในช่วงเช้า 4.4 หมื่นล้านบาท กลับมาเกินกว่าระดับเฉลี่ยตั้งแต่ต้นปีที่ 3.3 หมื่นล้านบาท (ทั้งวันที่ 6.9 หมื่นล้านบาท) แม้จะกระจุกอยู่กลุ่มพลังงาน แต่เชื่อว่าจะมีการหมุนเวียนไปยังกลุ่มอื่นๆในระยะถัดไป
DTAC วันนี้บวก 5% คาดว่าเป็นผลมาจากการที่ สนช. อยู่ระหว่างการ สรรหา คณะกรรมการ กสทช. ชุดใหม่ ถ้าสามารถได้ข้อสรุปในการแต่งตั้ง 7 คน จะช่วยยืนยันการประมูลคลื่น 1800 MHz เกิดขึ้นภายในปีนี้ เป็นบวกต่อ DTAC ที่มีความต้องการใช้คลื่นมากที่สุด อย่างไรก็ตามยังต้องระวังความไม่แน่นอนในการสรรหา โดยมีรายงานว่า สนช. ยังมีความเห็นที่แตกต่างการในการพิจารณาผู้มีความเหมาะสมเป็น กรรมการ กสทช. เพราะเห็นว่าผู้ผ่านคุณสมบัติ บางคนอาจมีคุณสมบัติขัดรัฐธรรมนูญ และให้เริ่มกระบวนการสรรหาใหม่ ส่วน สนช. อีกกลุ่มเห็นว่า ควรให้ความเห็นชอบไปก่อน ใครที่คุณสมบัติไม่ผ่านก็ค่อยสรรหาใหม่เข้ามาเพิ่ม
หุ้นแนะนำ PTTEP PTTGC SPALI
Alternative Trading:
SET50 Futures : รอ Long S50M18 1,175 จุด ถือเพื่อทำกำไรที่ 1,190 จุด ตัดขาดทุนที่ 1,171 จุด